**MEMORIU DE PREZENTARE**

**„CONSTRUIRE LOCUINȚE PENTRU TINERI ÎN ORAȘUL PUCIOASA, JUDEȚUL DÂMBOVIȚA”**

**BENEFICIAR:** UAT PUCIOASA

**AMPLASAMENT:** ORAȘ PUCIOASA, Strada Independenței, nr. 12, jud. DÂMBOVIȚA

**ELABORATOR:**

S.C. HABITAT CONCEPT s.r.l., Pucioasa

Strada Nicolae Titulescu, nr. 1

Email: onicacristian@yahoo.com, Tel/fax 0345100448, Mobil 0761348305

**MEMORIU DE PREZENTARE**

**(Conform Anexei nr. 5E, a Legii 292/2018)**

**Denumirea proiectului: „CONSTRUIRE LOCUINȚE PENTRU TINERI ÎN ORAȘUL PUCIOASA, JUDEȚUL DÂMBOVIȚA”**

**Oraș Pucioasa, strada Independenței, nr. 12**, județul DÂMBOVIȚA;

 **Proiectant :** S.C. HABITAT CONCEPT s.r.l., Pucioasa

- Tel: 0723530997

- email: ***onicacristian@yahoo.com***

- număr proiect (contract): **04 / 2022 ;**

- faza de proiectare: **S.F.**

**Descrierea proiectului:**

**Amplasamentul** se află situat în orasul Pucioasa, str. Independenței, nr. 12, jud. Dâmbovița cu suprafața de teren totala de 3.201 m2, reprezentand o parte din C.F. 70466 .

Terenul face parte din domeniul public, are categoria de folosinţă curți-construcții, în intravilanul orașului Pucioasa.

Vecinătăți conform planului de amplasament și delimitare a imobilului:

* la nord - S.C. Roland 2005 s.r.l.
* la sud – strada Independenței
* la est - cornișa pârâului Bezdedel
* la vest drum de exploatare acces la Centrul de criză pentru adulți.

 Terenul este liber de orice sarcină. **Conform Certificat de urbanism** nr. 152/05.07.2022**, terenul de amplasament se afla în intravilanul orașului Pucioasa și se dorește contruirea a trei tronsoane de locuințe colective pentru tineri, regim de înălțime P+3 etaje.**

Tema - program, întocmită de către beneficiar și elaboratorul proiectului, vizează organizarea unei parcele situate în intravilanul orașului Pucioasa, judeţul Dâmboviţa, pentru obiectivul **„CONSTRUIRE LOCUINȚE PENTRU TINERI ÎN ORAȘUL PUCIOASA, JUDEȚUL DÂMBOVIȚA”** cu amenajările aferente.

**Ansamblul de locuințe pentru tineri**, este compus din trei tronsoane de câte 16 unități locative pe fiecare tronson. Accesul se face pe o scară cu luminare și aerisire naturală.

 Etajul curent este alcătuit din patru unități locative, două apartamente de două camere și două locuințe cu una cameră. Absolut toate spațiile de locuit sau anexe (băi, cămara, debara, etc) sunt luminate și ventilate natural. Suprafețele și echiparea fiecărei locuințe se încadrează în prevederile Legii 114/ 1996.

 Pentru fiecare tronson, caracteristicile apartamentelor se găsesc în tabelul următor. S-au inclus în spațiile comune, holul de intrare și casa scărilor la parter și casa scărilor la etajele curente, precum și câte o centrală termică.

Fiecare tronson locuință se realizează următorii indicatorI specifici:

|  |  |  |  |  |  |
| --- | --- | --- | --- | --- | --- |
|  | Apartament tip | Suprafața construita | Suprafața utilă | Suprafața locuibilă | Suprafața balcon/acces |
| **PARTER** |   |   |   |   |   |
|   | Spații comune | 51,99 | 42,86 | - | 15,55 |
|   | Garsonieră tip 1 | 47,81 | 38,18 | 25,28 | 3,15 |
|   | Garsonieră tip 2 | 47,86 | 38,21 | 25,31 | 3,15 |
|   | Garsonieră tip 3 | 56,08 | 43,44 | 26,85 | 4,68 |
|   | Apartament tip 1 | 70,55 | 57,00 | 34,41 | 8,04 |
| **ETAJ CURENT** |  |  |  |  |  |
|   | Spații comune | 32,51 | 25,25 | - | 7,05 |
|   | Garsonieră tip 1 | 47,81 | 38,18 | 25,28 | 3,15 |
|   | Garsonieră tip 2 | 47,86 | 38,21 | 25,31 | 3,15 |
|   | Apartament tip 1 | 70,55 | 57,00 | 34,41 | 8,04 |
|   | Apartament tip 2 | 71,63 | 56,96 | 34,57 | 8,04 |

Regimul de înalțime este de parter și 3 niveluri, toate cu înălțimea liberă interioară de 2,80 m, astfel încât trecerile sub grindă să aibă o înalțime liberă de 2,35 m, iar volumul de aer util să se încadreze în normele sanitare. Accesul persoanelor cu dizabilități se face pe rampă specializată cu panta de 8%, iar pentru persoanele cu dizabilități au fost prevăzute dale de semnalizare tactilă în pardoseala zonei scărilor de acces.

A fost utilizată șarpantă pe scaune din lemn de rășinoase. Învelitoarea se va realiza din țiglă de tablă amprentată dispusă pe astereală, folie anticondens, șipci și contrașipci.

 Pereții de închidere și compartimentare au fost realizați de BCA - tip GBN, cu grosimea de 30 cm pentru pereții exteriori care au fost prevăzuți și cu termosistem bazat de vată minerală semirigida de 15 cm lipită cu adeziv specializat și ciuperci - diblu din material plastic suplimentare, pereți interiori de BCA tip GBN de 230 cm la centrala termică, pereți interiori de BCA tip GBN de 25 cm între apartamente, pereți interiori de BCA tip GBN de 15 cm între încăperi în cadrul apartamentelor. Au fost utilizați pentru ghenele de instalații pereți din gips –carton de 12,5 cm.

 Soclul a fost termoizolat cu 10 cm polistiren extrudat, care a fost introdus și în profunzimea terenului de înălțimea de 40 cm.

 Sub stratul suport de pardoseala parter a fost prevăzută o termoizolație din polistiren extrudat de 10 cm pe toată suprafața pardoselii.

 Ultimul planșeu a fost prevăzut cu termoizolație de vată minerală semirigidă de 25 cm protejată cu OSB de 12 mm simplu așezat.

 Au fost respectate distribuția și alcătuirea funcțională, precum și suprafețele utile și construite impuse de legea locuinței.

S-au utilizat la interior finisaje de bună calitate, conform cu funcțiunea încăperii, astfel:

* pardoseli din parchet laminat dublu click 8 mm în încăperile de locuit;
* pardoseli din gresie porțelanată în încăperile umede-băi și bucătării, dar și pe holurile independente de distribuție;
* pardoseli din gresie antiderapantă în casa scărilor, trepte, rampă persoane cu dizabilități, hol acces și centrală termică;
* placaj faianță cu H= 2,00 m în bucătării și băi;
* zugrăveli lavabile culoare alb.

A fost propusă tâmplărie de aluminiu culoarea alb cu geam termoizolant. Excepție fac ușile de intrare în apartament, cu alcătuire din tablă vopsită în câmp electrostatic, ușa de intrare în bloc și ușa centralei termice, care au o structură de aluminiu vopsită în câmp electrostatic.

Pentru exterior, s-au utilizat următoarele materiale:

* soclu tratat cu tencuială tentă maro roșcat - combinație marmorată de roșu englez, alb, negru;
* trepte-gresie antiderapantă de exterior;
* tencuieli structurate pe termo-sistem culoare alb;
* accente tencuieli structurate pe termo-sistem culoare crem;
* accente tencuieli decorative culoare gri antracit;
* elemente decorative lemn rășinoase tratate cu lazuri de exterior;
* balaustrada și mână curentă cu profile din aluminiu și panouri de sticlă securizată;
* învelitoare țiglă metalică amprentată, culoare RAL 7024;
* burlane, tablă vopsita în câmp electrostatic culoare RAL 7024.

Structura de rezistență este alcătuită din cadre realizate din elemente de beton armat pe ambele direcții. Cadrele sunt alcătuite din stâlpi și grinzi din beton armat turnate monolit în cofraje realizate din panouri refolosibile.

 Planșeele de peste parter și etaje sunt realizate în varianta placă continuă de beton armat. Sistemul de fundare adoptat este de fundații izolate-bloc și cuzineți de beton armat sub stâlpi cadre, respectiv fundații continue de beton armat prevăzute cu un soclu armat .

 Incinta studiată reprezintă o parte din suprafața aferentă numărului cadastral S = 3.201 m2.

S-au amenajat în incintă :

* cale rutieră de acces și cu funcție pietonală, cu parcaj propriu de 10 locuri, din care un loc rezervat persoanelor cu dizabilități;
* trotuare și alei de acces pietonale;
* împrejmuire cu gard de înalțime mică 1,0m de protecție, cu alcătuire care să nu prezinte pericol de accidentare loc de joacă o platforma gospodărească betonată și finisat prin sclivisire.
* împrejmuire înaltă pentru platforma gospodărească;
* zona producere energie electrică cu panouri fotovoltaice amplasate la sol.

 Construcţia proiectată se încadrează la **CATEGORIA** “C” **DE IMPORTANŢĂ** (conform HGR nr. 766/1997) şi la **CLASA** “a III - a” **DE IMPORTANŢĂ** (conform Normativului P100/92).

**Racordarea la reţelele utilitare existente în zonă:**

 Zona este echipată, cu rețea de energie electrică, gaze naturale, apă curentă, canalizare, rețea televiziune prin cablu și INTERNET, iar rețelele la care se poate racorda obiectivul se află adiacent incintei.

Se preconizează utilizarea pompelor de căldura pentru furnizarea agentului termic, astfel încât din punct de vedere energetic investiția sa se încadreze în principiile NZEB + conform ghidului de finanțare.

**Descrierea lucrărilor de refacere a amplasamentului în zona afectată :**

Refacerea amplasamentului după realizarea construcțiilor, va consta în aducerea acestuia la starea inițială și îmbunătățirea sa prin crearea de spații verzi. Lucrările de refacere a părții carosabile a accesului în incintă vor consta și în amenajarea în profil transversal și longitudinal cu asigurarea pantelor necesare dirijării și colectării apelor pluviale.

În vederea eliminării impactului asupra mediului *în faza de execuție a lucrărilor,* se impune:

- adoptarea unor tehnologii moderne de execuție care să afecteze cât mai puțin terenurile învecinate;

- pământul provenit din săpături trebuie depozitat pe suprafețe cât mai mici posibil;

- pământul în exces va fi transportat și depozitat pe locuri alese convenabil (cât mai aproape, în vederea reducerii costurilor de transport, dar fără a crea prejudicii altor beneficiari);

- vor fi luate toate măsurile pentru avertizare și protejare, în vederea evitării accidentelor;

- se va avea în vedere ca apele provenite din ploi să nu pătrundă în săpătură;

- apa din interiorul săpăturilor, de orice proveniență, va fi îndepărtată (gravitațional sau prin pompare), colectată și evacuată controlat pentru asigurarea unei execuții de calitate și pentru a nu produce băltiri în zonă;

- refacerea terenului, după terminarea execuției;

- desființarea organizării de șantier și refacerea zonei la caracteristicile inițiale pe măsură ce se părăsește o zonă;

- asigurarea stării de curățenie.

* **Resursele naturale folosite în construcţie :**
* *Balast (refuz de ciur) utilizat în fundații și circulații;*
* *Agregate minerale în betoane de diferite mărci;*
* *Diverse elemente de lemn necesare: cofrajelor și prinderii învelitorii*
* *Piatră de râu pentru placarea unor zone din elevație.*
* **Plan de execuţie (faza de construcţie, punere în funcţie, exploatare, refacere, folosire ulterioară)** :

*- Organizarea de șantier;*

*- Construcție ;*

*- Recepție;*

*- Punerea în funcțiune.*

* **Relaţia cu alte proiecte existente sau planificate :**

*- Nu este cazul.*

* **Detalii privind alternativele care au fost luate în considerare :**

*- Nu este cazul.*

* **Alte activităţi care pot apărea ca urmare a proiectului (de exemplu, extragerea de agregate, asigurarea unor noi surse de apă, surse sau linii de transport al energiei, creşterea numărului de locuinţe, eliminarea apelor uzate și a deşeurilor) :**

*- Nu este cazul.*

* **Distanţa faţă de graniţe pentru proiectele care cad sub incidenta Convenţiei privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001 :**

*- Nu este cazul.*

* **Hărţi, fotografii ale amplasamentului care pot oferi informaţii privind caracteristicile fizice ale mediului, atât naturale, cât și artificiale și alte informaţii**

În prezent terenul are categoria de folosință curți-construcții. La documentația finală de autorizație construire se prezintă ridicarea topo și Plan de amplasament și delimitare a imobilului, vizate OCPI.

* folosinţele actuale și planificate ale terenului atât pe amplasament, cât şi pe zone adiacente acestuia :
* Obiectivul este destinat locuirii;
* Sunt asigurate accesul și parcarea pentru autoturismele locatarilor sau vizitatorilor, precum și a constructorilor în faza de execuție;
* Se asigură spații verzi amenajate în suprafața de S = 1.016, 43 m2- un procent de 31,76 % din suprafața studiată.
* Caracteristicile construcției nou-propusă sunt:

 - regim de înalțime – P+3E – sistemul constructivse propune a se realiza în structura de cadre de beton armat, cu infrastructură, planșee și rampe scări din beton armat, structură acoperiș pe șarpantă din lemn ecarisat. Învelitoarea este de tip ușor, din tablă dublu click vopsită în câmp electrostatic.

**Finisajele exterioare**

*- materiale, culori, prescripții tehnice care trebuiesc respectate.*

La exterior construcțiile vor respecta finisaje durabile, în culori pastelate, caracteritice zonei:

- Soclu tencuială tip ”Marmorom”

- Pereții exteriori tencuieli structurate alb/gri antracit

- Tâmplărie PVC cu geam triplu termo-izolant.

**Acoperișul și învelitoarea**

Șarpanta se va realiza pe structura de lemn ecarisat.

 Învelitoarea se va realiza din tabla dublu click pe căpriori și șipci de lemn.

**Închiderile exterioare și compartimentările interioare**

Închiderile exterioare se vor executa din zidărie de BCA și tâmplarie PVC, cu geam dublu termoizolant.

* politici de zonare şi de folosire a terenului :
* *nu este cazul.*
* arealele sensibile :
* *nu este cazul.*
* detalii privind orice variantă de amplasament care a fost luată în considerare :
* *nu este cazul.*
* **Impactul asupra populaţiei, sănătăţii umane, faunei și florei, solului, folosinţelor, bunurilor materiale, calităţii și regimului cantitativ al apei, calităţii aerului, climei, zgomotelor și vibraţiilor, peisajului și mediului vizual, patrimoniului istoric și cultural și asupra interacţiunilor dintre aceste elemente. Natura impactului (adică impactul direct, indirect, secundar, cumulativ, pe termen scurt, mediu și lung, permanent și temporar, pozitiv și negativ):**

Realizarea proiectului nu generează riscuri posibile de poluare a factorilor de mediu (aer, apă, sol), realizându-se conform standardelor și normativelor în vigoare pentru a evita orice posibilitate de poluare a mediului înconjurător, utilizându-se numai materiale inerte chimic. Se lucrează manual și cu utilaje specializate pentru constructii, care nu sunt generatoare de zgomote care depășesc nivelurile admise de norme.

Vecinătățile imediate sunt circulații fără construcții, iar spre nord trei tronsoane de locuință cu caracter social, cu același regim de înălțime P+3E. Distanța dintre blocurile aflate în execuție și cele din documentația prezentă este de 6,0 m.

În scopul protecției sănătății oamenilor, toate deșeurile de tip industrial care se produc, vor fi evacuate cât mai rapid, în cadrul unui contract cu o firma specializată care să asigure valorificarea lor sau reducerea efectului lor dăunător în limitele admise de normele igienico-sanitare.

În urma evaluării posibilelor impacturi ale investiției asupra mediului, se constată că integritatea ariilor naturale protejate de interes național și comunitar nu va fi afectată întrucât investiția propusă se află amplasată la mare distanță de acestea. Impacturile identificate sunt nesemnificative și nu au ca rezultat modificarea statutului de conservare al speciilor și/sau habitatelor de interes conservativ și protectiv.

*Investiția nu este de natură să afecteze sănătatea fizică și psihică a oamenilor.*

Proiectul nu conduce la fragmentarea sau deteriorarea habitatelor de importanță comunitară.

* **Extinderea impactului (zona geografică, numărul populaţiei/habitatelor/speciilor afectate)**

*Nu este cazul.*

* **Magnitudinea şi complexitatea impactului:**

*Nu este cazul.*

* **Probabilitatea impactului:**

*Nu este cazul.*

* **Durata, frecvenţa şi reversibilitatea impactului:**

*Nu este cazul.*

* **Măsurile de evitare, reducere sau ameliorare a impactului semnificativ asupra mediului**

*Nu este cazul.*

**Natura transfrontieră a impactului:**

*Nu este cazul.*

**Surse de poluanţi şi instalaţii pentru reţinerea, evacuarea şi dispersia poluanţilor în mediu**

**1. Protecţia calităţii apelor:**

Pe perioada de construire a obiectivului de investiții, există posibilitatea apariției poluării accidentale datorită manevrării defectuoase a recipientelor cu conținut de substanțe periculoase pentru mediu (uleiuri, motorină, etc.) sau datorită utilajelor/mașinilor prost întreținute. În cazul unor scurgeri accidentale, aceste substanțe pot pătrunde în pânza freatică superioară, afectând ecosistemul acvatic.

Pentru combaterea cauzelor potențiale de poluare a freaticului, se va exclude posibilitatea depozitării direct pe sol a recipientelor cu conținut de substanțe periculoase pentru mediu, utilizarea mașinilor/utilajelor folosite în construcții în stare optimă de funcționare, instruirea personalului aparținând diferiților subcontractori cu privire la regulile de manevrabilitate a recipientelor cu conținut de substanțe periculoase, crearea unei zone special destinate pentru depozitarea deșeurilor pe perioada construcției.

**2. Protecţia aerului:**

* ***sursele de poluanţi pentru aer, poluanţi;***

Pe perioada de execuție a lucrărilor de construcție se vor produce următoarele emisii, reprezentate de:

* Pulberi de praf rezultate din:

- lucrările de organizare de șantier: curățare și pregătire teren, nivelare, compactare, săpare fundații;

- transportul rutier al diverselor materiale de construcții, pământ rezultat din excavații, de către diversele vehicule de transport;

- manipularea (încărcare-descărcare) materialelor de construcții specifice;

- lucrări ca: excavații, săpături, compactări, efectuate de diversele echipamente și utilaje de lucru (excavatoare, buldozere, compactoare).

* Noxe, rezultate din:

- procesul de ardere al diverselor tipuri de combustibil în motoare ale utilajelor de transport și de lucru: oxid și monoxid de carbon (CO, CO2), oxizi de azot (NOx), oxizi de sulf (SOx).

- manipularea diverselor tipuri de combustibili pentru alimentarea utilajelor de lucru.

În zona șantierului de lucru, concentrațiile agenților poluanți – prezentați mai sus – vor fi totuși neglijabile având în vedere suprafața investiției, precum și faptul ca marea majoritate a lucrărilor sunt turnări de betoane, iar cantitățile de mortar de zidarie și tencuială sunt limitate, aceștia diminuându-se, însă prin disipare, odată cu depărtarea de arealul de lucru. Pentru evitarea poluării aerului în zonele limitrofe, mașinilor și utilajelor de construcții și transport le vor fi spălate roțile la ieșirea din perimetrul șantierului - care va fi organizat pe terenul destinat amplasamentului. Vor fi recuperate și refolosite cantitățile de mortare de tencuială căzute la sol în timpul lucrărilor.

După execuția lucrărilor, gradul de poluare a aerului va reveni la situația inițială.

* ***instalaţiile pentru reţinerea şi dispersia poluanţilor în atmosferă***

În perioada de construire, pentru diminuarea impactului produs de lucrările de construcție asupra calității atmosferei, se vor avea în vedere:

- utilizarea eficientă a mașinilor/utilajelor de lucru astfel încât să se reducă la minimum, emisiile din gaze de eșapament;

- spălarea roților mașinilor la ieșirea din șantier, pentru evitarea împrăștierii pământului și nisipului pe suprafețele carosabile;

- menținerea unor suprafețe verzi la finalizarea lucrărilor de construire și amplasarea unor plantații de aliniament.

În perioada de funcționare, pentru diminuarea poluării din surse mobile datorată traficului autovehiculelor, vor fi stabilite trasee clare de circulație în interiorul incintei și, de asemenea, se vor gestiona locurile de parcare astfel încât să se reducă timpul de manevră propriu-zisă. În acest mod se poate realiza o diminuare a noxelor rezultate din gazele de eșapament și deci o diminuare a poluării din surse mobile.

**3. Protecţia împotriva zgomotului şi vibraţiilor:**

* *sursele de zgomot şi de vibraţii;*

Principalele surse de zgomot și/sau vibrații vor fi:

În faza de operarea, în spațiile de lucru se pot produce zgomot sau vibrații. Aceste sunt mult diminuate, întrucât mare majoritate a operațiilor se efectuează la interior.

În faza de execuție, nivelul de zgomot atins (excavatoare, mijloace de transport al pământului și al materialelor, utilaje de construcții) va fi mai mare, ceea ce impune a se avea în vedere ca aceste operațiuni să se facă în timpul zilei.

Vibrațiile care se produc nu ating frecvențe inferioare pragului sub care este afecta organismul uman, acela de 20 Hz.

După execuția lucrărilor nivelul de zgomot datorită exploatării obiectivului nu va depăși 52 dB, încadrându-se în limitele impuse de SR10009 /2017.

Apreciem că față de împrejurimi, impactul zgomotului și vibrațiilor este nesemnificativ și nu va afecta negativ populația. În ceea ce privește funcționalitatea construcției, aceasta nu produce derajamente, deci nu influenţează negativ din punct de vedere fonic zona.

* *amenajările şi dotările pentru protecţia împotriva zgomotului şi vibraţiilor.*

Nivelul de zgomot datorat exploatării obiectivului nu va depăși 52 dB, încadrându-se în limitele impuse de SR 10.009/2017.

 - nu se impun amenajări speciale cum ar fi panouri exterioare fono-absorbante pentru protecţia împotriva zgomotului şi vibraţiilor.

**4. Protecţia împotriva radiaţiilor:**

În cadrul obiectivului de investiții studiat, nu vor exista surse de radiații și nu se vor folosi substanțe radioactive, nici la realizarea investiției și nici în exploatarea ei.

* *sursele de radiaţii*;

*Nu este cazul.*

* *amenajările şi dotările pentru protecţia împotriva radiaţiilor.*

*Nu este cazul.*

**5. Protecţia solului şi a subsolului:**

* *sursele de poluanţi pentru sol, subsol şi ape freatice;*

În perioada de operare, posibili agenți poluatori ar putea fi ;

- pentru locuințe, deșeuri menajere, alte deșeuri care sunt colectate separat (plastic și metal în saci galbeni, hârtie și carton în saci albastri, iar pe viitor colectare selectivă și pentru sticlă în saci verzi, iar deșeurile biodegradabile în saci maro). Pentru resturile deșeurilor sunt în curs de implementare măsuri de colectare prin aport voluntar.

În timpul perioadei de execuție, solul ar putea fi poluat fie local, fie pe zone restrânse, cu poluanți de natura produselor petroliere sau uleiurilor minerale provenite de la utilajele de execuție (buldozer, excavator, grup generator electric, etc.). Pentru a preveni poluarea solului și subsolului (inclusiv a apelor subterane), se va evita amplasarea directă pe sol a materialelor de construcție, iar ca măsură de protecție suplimentară se recomandă impermeabilizarea suprafețelor destinate depozitării materialelor de construcție, a recipienților pentru carburanți și lubrifianți, a deșeurilor și a accesului și staționării utilajelor (folie de polietilenă, platforme betonate).

În faza de exploatare, impactul asupra solului și subsolului este neglijabil. Astfel, după darea în exploatare nu va exista o sursă de poluare a solului, deoarece nu se utilizează substanţe entomologice, parazitologice, microbiologice sau surse de radiaţii ionizate.

* *lucrările şi dotările pentru protecţia solului şi a subsolului*.

Solul decopertat de pe amplasamentul viitorului obiectiv, va fi depozitat separat și apoi împrăștiat, nivelat și compactat pe terenul din jur.

**6. Protecţia ecosistemelor terestre şi acvatice:**

În faza de execuție, obiectivele ce alcătuiesc investiția au un impact redus asupra vegetației și faunei terestre, care nu este însă, cuantificabil. Aspectele de mediu precum populația, fauna, flora, solul, apa, aerul, factorii climatici, peisajul și inter-relațiile dintre acești factori, în faza de exploatare a obiectivului de investiție analizat nu vor fi afectate.

* *identificarea arealelor sensibile ce pot fi afectate de proiect;*

Nu este cazul.

* *lucrările, dotările şi măsurile pentru protecţia biodiversităţii, monumentelor naturii şi ariilor protejate.*

În zonă nu există habitate naturale, floră şi faună, care trebuie conservate şi nu sunt necesare măsuri speciale de protecţie.

 **7. Protecţia aşezărilor umane şi a altor obiective de interes public:**

 *Identificarea obiectivelor de interes public, distanța faţă de aşezările umane, respectiv față de monumente istorice și de arhitectură, alte zone asupra cărora există instituit un regim de restricţie, zone de interes tradițional.*

Lucrările ce intervin prin prezentul proiect nu vor afecta așezările umane și de interes public din zonă. În faza de execuție, se vor lua măsuri de avertizare și protejare în vederea evitării accidentelor (semnalizare corespunzătoare, atenție deosebită la întâlnirea cu cabluri, conducte, canale, a căror destinație sau poziție nu este cunoscută).

Astfel, prin măsurile de protecţie a muncii şi mediului, obiectivul nu se va constitui în sursă de poluare ce ar putea afecta mediul social şi economic din zonă.

 **8. Gospodărirea deşeurilor generate pe amplasament:**

 Modul de gospodărire a deşeurilor:

 - Materialele recuperabile vor fi colectate imediat după producere şi predate la unităţi specializate în achiziţionarea şi valorificarea acestora.

 - Gunoiul menajer va fi colectat selectiv în europubele și saci de material plastic și evacuat periodic în cadrul programului județean de Management al deșeurilor menajere.

Prin H.G. nr. 856/2002, pentru „Evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase”, se stabilește obligativitatea pentru agenții economici și pentru orice alți generatori de deșeuri, persoane fizice sau juridice de a ține evidența gestiunii deșeurilor.

Evidența gestiunii deșeurilor se va ține pe baza “Listei cuprinzând deșeurile, inclusiv deșeurile periculoase” prezentată în Anexa 2 a H.G. 856/2002.

Cantitățile de deșeuri pot fi apreciate, global, după listele cantităților de lucrări.

Deșeurile din construcții se clasifică după cum urmează:

- 17 01 beton, cărămizi, ţigle şi materiale ceramice;

- 13 01 deșeuri de la procesarea lemnului și producerea plăcilor și mobilei;

- 17 03 amestecuri bituminoase, gudron de huilă şi produse gudronate;

- 17 04 metale (inclusiv aliajele lor);

- 17 05 pământ (inclusiv excavat din amplasamente contaminate), pietre şi deşeuri de la dragare;

- 17 06 materiale izolante ;

- 17 08 materiale de construcţie pe bază de gips;

- 17 09 alte deşeuri de la construcţii şi demolări.

În faza de operare pot fi generate următoarele deșeuri :

* 16 01 17 – metale feroase (armături, profile PVC)
* 16 01 19 – materiale plastice (profile PVC)
* 16 01 20 – sticlă
* 17 02 – deșeuri de la PPFU materialelor plastice, cauciucului sintetic și fibrelor artificiale.

Substantele toxice și periculoase pot fi: carburanți, lubrifianți și acidul sulfuric (pentru baterii) necesar funcționării utilajelor, precum și vopseaua. În cadrul șantierului, se vor acumula deșeuri specifice activității de execuție. Se vor acumula cantități de uleiuri de motor de la intreținerea utilajelor, piese metalice (piese de schimb de la reparațiile utilajelor), cauciucuri, resturi de betoane și asfalt etc.

De asemenea, deșeurile menajere sau asimilabile (inclusiv resturi de la prepararea hranei) vor fi generate pe amplasament în perioada de execuție, de către muncitori.

Este dificil de făcut o evaluare cantitativă a acestor deșeuri, tehnologiile adoptate în perioada de execuție fiind prioritare în evaluarea naturii și cantității de deșeuri. Cantitățile de deșeuri pot fi apreciate, global, după listele cantităților de lucrări.

**9. Gospodărirea substanţelor şi preparatelor chimice periculoase:**

* *substanţele şi preparatele chimice periculoase utilizate şi/sau produse;*

În etapa de execuție și funcționare a obiectivului de investiție nu se vor folosi și produce substanțe toxice și periculoase remanente care să necesite colectare și neutralizare.

* *modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei.*

Nu este cazul.

**Prevederi pentru monitorizarea mediului**

 Dotări şi măsuri prevăzute pentru controlul emisiilor de poluanţi în mediu:

 ***Monitorizarea activității desfășurate pe amplasament este asigurată implicit și printr-o conformare corespunzătoare cu legislația de referință, respectiv:***

**A. Reglementări generale**

1. Ordonanţa de urgenţă nr. 195/ 22 decembrie 2005 privind protecţiei mediului, aprobată cu Legea nr. 265/2006 și modificată prin Ordonanţa de Urgenţă a Guvernului nr.114/2007 şi Ordonanţa de Urgenţă a Guvernului nr. 164/2008.

2. Legea nr.278/2013 privind emisiile industriale.

**B. Factor de mediu aer**

1. Ordin nr. 462/1993 privind protecţia atmosferei şi normele metodologice privind determinarea emisiilor de poluanți atmosferici produşi de surse staționare cu modificările și completările ulterioare.

2. Legea nr.104/2011 privind calitatea aerului înconjurător.

**C. Factor de mediu apa**

1. LEGE nr. 107/1996, Legea apelor, cu modificările şi completările ulterioare.

2. LEGE nr. 458/2002 privind calitatea apei potabile, modificată şi completată cu Legea 311/2006.

**D. Factor de mediu sol**

1. Ordinul 756/1997 privind aprobarea regulamentului privind evaluarea poluării mediului (valori de referinţă pentru urme de elemente chimice în sol).

**E. Protecţia contra zgomotului şi vibraţiilor**

1. SR 10009-2017Acustica urbană. Limite admisibile ale nivelului de zgomot.

2. STAS 12025/1-81 Acustica în construcții. Efectele vibrațiilor produse de traficul rutier asupra clădirilor sau părților de clădiri. Metode de măsurare.

3. STAS 6156-86 Protecţia împotriva zgomotului în construcţii civile şi social-culturale.

4. OM 119/2014 pentru aprobarea Normelor de igienă şi sănătate publică privind mediul de viaţă al populaţiei.

**F. Tratarea şi eliminarea deşeurilor**

1. Legea nr.211/2011 privind regimul deșeurilor cu modificările şi completările ulterioare.

2. HG nr. 621/2005 privind gestionarea ambalajelor și deșeurilor de ambalaje.

3. HG nr.235/2007 privind gestionarea uleiurilor uzate.

4. HG nr. 1037/2010 privind deşeurile de echipamente electrice și electronice.

5. HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase.

6. HG nr.1061/2008 privind transportul deşeurilor periculoase şi nepericuloase pe teritoriul României.

7. HG nr.170/2004 din privind gestionarea anvelopelor uzate.

8. HG nr. 349/2005 privind depozitarea deşeurilor.

9. Decizia Comisiei 2014/955/UE din 18 decembrie 2014, de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului.

Prezentele reglementări nu sunt limitative.

Dacă la execuţia lucrării sau în exploatare apar probleme legate de protecţia mediului, constructorul şi beneficiarul vor stabili măsuri care să respecte legislaţia în vigoare şi să preintâmpine poluarea.

 **Justificarea încadrării proiectului, după caz, în prevederile altor acte normative naţionale care transpun legislaţia comunitară (IPPC, SEVESO, COV, LCP, Directiva-cadru apă, Directiva-cadru aer, Directiva-cadru a deşeurilor etc.)**

Nu este cazul.

 **Lucrări necesare organizării de şantier.**

* *descrierea lucrărilor necesare organizării de şantier:*

Muncitorii vor fi transportaţi zilnic la punctul de lucru prin grija constructorului.

 În cazul necesităţii de servicii medicale se va apela la cea mai apropiată unitate medicală de urgență.

 Organizarea de șantier presupune următoarele lucrări:

- dotarea cu: unelte, scule, dispozitive, utilaje și mijloace necesare ;

- asigurarea sursei de energie;

- asigurare barăci vestiare, apă potabilă, grup sanitar ;

- organizarea spaţiilor necesare depozitării temporare a materialelor, măsurile specifice pentru conservare pe timpul depozitării şi evitării degradărilor;

- măsuri specifice privind protecţia şi securitatea muncii, dar şi de prevenire şi stingerea incendiilor, decurgând din natura operaţiilor şi tehnologiilor de construcţie, cuprinse îndocumentaţia de execuţie a obiectivului;

Lucrările provizorii necesare organizării incintei constau în împrejmuirea și marcarea terenului destinat amenajării. Accesul în incintă se va face pe poarta principală de acces.

Materialele de construcţie care necesită protecţie contra intemperiilor se vor putea depozita pe timpul execuţiei lucrărilor de constructive în incinta magaziei provizorii, care se va amplasa la început.

În acest sens, pe terenul aferent se va organiza şantierul prin amplasarea unor obiecte provizorii :

 - magazia provizorie cu rol de depozitare materiale, vestiar muncitori şi depozitare scule;

 - tablou electric;

 - punct PSI (în imediata apropiere a unei surse de apă);

 - platou depozitare materiale.

* *descrierea impactului asupra mediului a lucrărilor organizării de şantier:*

În perioada amenajării, suprafaţa, grosimea şi volumul stratului de sol fertil care este decopertat nu va depăşi cantităţile reglementate pentru acest tip de construcţii. Astfel, solul fertil în grosime de 20 - 30 cm se decopertează înainte de începerea construcţiei.

* *surse de poluanţi şi instalaţii pentru reţinerea, evacuarea şi dispersia poluanților în mediu în timpul organizării de şantier****:***

Nu este cazul.

* *dotări şi măsuri prevăzute pentru controlul emisiilor de poluanţi în mediu:*

Nu este cazul.

**Lucrări de refacere a amplasamentului la finalizarea investiţiei, în caz de accidente şi/sau la încetarea activităţii, în măsura în care aceste informaţii sunt disponibile :**

* *lucrările propuse pentru refacerea amplasamentului la finalizarea investiţiei, în caz de accidente şi/sau la încetarea activităţii:*

Stratul de sol fertil decopertat se va depozita corespunzător în incinta amplasamentului şi va fi folosit în totalitate la reamenajarea/restaurarea terenului afectat.

* *aspecte referitoare la prevenirea şi modul de răspuns pentru cazuri de poluări accidentale:*

Nu este cazul.

* *aspecte referitoare la închiderea/dezafectarea/demolarea instalaţiei:*

Nu este cazul.

* *modalităţi de refacere a stării iniţiale/reabilitare în vederea utilizării ulterioare a terenului:*

Nu este cazul.

 **Anexe - piese desenate**

* *planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situaţie şi amplasamente) :*

- Planul de încadrare în zonă a obiectivului.

- Planul de situație, cu modul de planificare a utilizării suprafețelor.

 ÎNTOCMIT, VERIFICAT,

 geogr. ADINA ILIOIU arh. DAN NIȚESCU